CELEX: C2007/315/93
Language: sk
Date: 2007-12-22 00:00:00
Title: Vec F-117/07: Žaloba podaná 25. októbra 2007 – Kolountzios/Komisia

22.12.2007   
            
            
               SK
            
            
               Úradný vestník Európskej únie
            
            
               C 315/48
            
         Žaloba podaná 25. októbra 2007 – Kolountzios/Komisia
   (Vec F-117/07)
   (2007/C 315/93)
   Jazyk konania: francúzština
   Účastníci konania
   
      Žalobca: Kolountzios (Brusel, Belgicko) (v zastúpení: S. Orlandi, A. Coolen, J.-N. Louis a E. Marchal, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie Komisie z 11. mája 2007, ktorým sa zamieta žiadosť žalobcu o vykonanie výpočtu zvýšenia nárokov na dôchodok získaných pred jeho nástupom do služby v drachmách u gréckych orgánov dôchodkového zabezpečenia TMSEDE a ELPP s uplatnením aktualizovaného priemerného výmenného kurzu stanoveného Komisiou na zohľadnenie kurzového pohybu drachmy po dobu platenia príspevku,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Na podporu svojej žaloby žalobca, ktorý je úradníkom zaradeným do platovej triedy AD 12, platového stupňa 4, uvádza tri žalobné dôvody, z ktorých prvým je nezákonnosť všeobecných vykonávacích ustanovení článku 11 ods. 2 prílohy VIII služobného poriadku (konkrétnejšie článku 7 ods. 3) a v prípade potreby nezákonnosť týchto ustanovení služobného poriadku.
   Druhý žalobný dôvod sa zakladá na porušení článku 3 nariadenia Rady (ES) č. 1103/97 zo 17. júna 1997 o určitých ustanoveniach týkajúcich sa zavedenia eura (Ú. v. EÚ L 162, s. 1; Mim. vyd. 10/001, s. 81).
   Tretí žalobný dôvod je založený na porušení zásad právnej istoty, rovnosti zaobchádzania a nediskriminácie.